text: X.
  Cum verò per artes & scelera prope infinita, amplissimum Annalium argumentum, adversus cujusvis ordinis homines Tiberius se tueretur, haec sane cura in AElio Sejano defecit. quem dum ad maxima evehit & nimium diligit, tandem necesse habuit timere. Cauti ergo Principis est, non modò non in pessimos, sed ne in optimos quidem ea omnia conferre, in quibus praecipua rerum & imperii vis consistit.